กรมป่าไม้ ร่วม 4 หน่วยงาน ทส.จัดงานสีสันพรรณไม้ เทิดไท้บรมราชินีนาถ
กรมป่าไม้ พร้อม 4 หน่วยงาน ทส. เข้าร่วมจัดงาน สีสันพรรณไม้ เทิดไท้บรมราชินีนาถ ครั้งที่ 13 เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 ส.ค.62 ,วันที่ 26 ก.ค. นางอำนวยพร ชลดำรงค์กุล รองอธิบดีกรมป่าไม้ ในฐานะโฆษกกรมป่าไม้ กล่าวถึงการเข้าร่วมกิจกรรมในการจัดงาน สีสันพรรณไม้ เทิดไท้บรมราชินีนาถ ครั้งที่ 13 ของกรมป่าไม้ กระทรวงทรัพยากรธรรมชาติ และสิ่งแวดล้อม เพื่อเป็นการร่วมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา ในวันที่ 12 สิงหาคม 2562 จัดขึ้นโดยมูลนิธิสวนสมเด็จ,พระนางเจ้าสิริกิติ์ฯ ซึ่งเป็นหน่วยงานหลักในการจัดกิจกรรมดังกล่าวขึ้น สำหรับกรมป่าไม้ถือเป็นหน่วยงานหลัก ในการดูแลทรัพยากรป่าไม้ของประเทศ พร้อมทั้งดำเนินงานสนองพระราชดำริในโครงการของสมเด็จพระนางเจ้าสิริกิติ์ฯ เช่น โครงการอนุรักษ์ทรัพยากรป่าไม้และสัตว์ป่าพื้นที่รอยต่อ 5 จังหวัดภาคตะวันออก เพื่อฟื้นฟูทรัพยากรป่าไม้ในพื้นที่เสื่อมโทรม ส่งเสริมและพัฒนาคุณภาพชีวิตของประชาชน ให้ชุมชนที่อยู่อาศัยใกล้แนวเขตได้รับประโยชน์ อย่างเหมาะสมจากทรัพยากรธรรมชาติ โดยไม่กลับไปบุกรุกทำลายป่าอีกต่อไป และโครงการฟาร์มตัวอย่าง ตามพระราชดำริ สีบัวทอง จ.อ่างทอง เป็นโครงการที่ช่วยประชาชนได้ฝึกอาชีพภายในฟาร์มด้านการเกษตร และอุตสาหกรรมครัวเรือน ให้สามารถนำไปประกอบอาชีพ สร้างรายได้ในครอบครัว อีกทั้งเป็นแหล่งผลิตอาหาร ธนาคารอาหารชุมชนราคาถูก,นางอำนวยพร กล่าวต่อว่า สำหรับงาน สีสันพรรณไม้ เทิดไท้บรมราชินีนาถ ที่จะจัดขึ้นในปีนี้ ระหว่างวันที่ 8-14 สิงหาคม 2562 ณ สวนสมเด็จพระนางเจ้าสิริกิติ์ฯ กรมป่าไม้ จะเข้าร่วมจัดงานภายใต้แนวคิด สืบสาน รักษา ต่อยอด สร้างสุขปวงประชา งานด้านการป่าไม้ โดยจำลองเรือนอีสานเหนือสำหรับจัดแสดงนิทรรศการไว้ ,3 โซน ได้แก่,โซนที่ (1) สืบสาน รักษา ต่อยอดจะเป็นการจัดแสดงนิทรรศการศาสตร์พระราชาสู่การพัฒนางานป่าไม้ที่ยั่งยืน จัดแสดงพระราชกรณียกิจด้านการดูแลรักษาทรัพยากรป่าไม้,โซนที่ (2)สร้างสุขปวงประชา เป็นการจัดแสดงนิทรรศการในดำเนินการบริหารจัดการแก้ไขปัญหาการบุกรุกพื้นที่ป่าตามโครงการจัดที่ดินทำกิน,ให้ชุมชนตามนโยบายรัฐบาล (คทช.) นาแห้วโมเดล จ.เลย ในการส่งเสริมปลูกป่าในโครงการ สร้างป่า สร้างรายได้ ให้กับประชาชนในชุมชนตามแนวพระราชดำริ ที่กรมป่าไม้ได้เข้าไปสนับสนุนและส่งเสริมให้คนในชุมชนหันมาปลูกป่าควบคู่กับการปลูกพืชเศรษฐกิจเพื่อสร้างรายได้ให้กับชุมชน มีการนำผลิตภัณฑ์ต่างๆ ของชุมชนมาจัดแสดง และจำหน่ายให้ผู้เข้าร่วมงานได้ซื้อหากลับไป เช่น กาแฟ และแมคคาเดเมีย,โซนที่ (3)คลินิกป่าไม้ กรมป่าไม้ได้ จัดเจ้าหน้าที่เพื่อให้คำปรึกษาในเรื่องของการดูแลรักษาต้นไม้ พร้อมทั้งให้คำแนะนำเกี่ยวกับการปลูกไม้มีค่า ไม้เศรษฐกิจบนที่ดินกรรมสิทธิ์ ป่าชุมชน และการขออนุญาต พร้อมทั้งเตรียมกล้าไม้มีค่าคุณภาพดีและกล้าไม้ที่ให้ดอกสีเหลือง สำหรับแจกจ่ายให้กับประชาชนที่เข้าร่วมชมงานกว่า 4,000 ต้น อาทิ ต้นสัก พะยูง ยางนา เหลืองเชียงราย ราชพฤกษ์ และทองอุไร เพื่อนำกลับไปปลูกเพิ่มพื้นที่สีเขียวให้กับประเทศไทย
กรมป่าไม้ พร้อม 4 หน่วยงาน ทส. เข้าร่วมจัดงาน สีสันพรรณไม้ เทิดไท้บรมราชินีนาถ ครั้งที่ 13 เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 
กรมป่าไม้,สีสันพรรณไม้ เทิดไท้บรมราชินีนาถ,มูลนิธิสวนสมเด็จ พระนางเจ้าสิริกิติ์ฯ,สืบสาน รักษา ต่อยอด,นาแห้วโมเดล,รองอธิบดีกรมป่าไม้,ข่าวทั่วไป